
РЕШЕНИЕ
№ РС-КПК-3093-24-102

	Днес, 22.08.2024 г., Комисията за противодействие на корупцията /КПК/, в състав:
            
Заместник-председател: Антон Славчев
Член: Антоанета Цонкова
Член: Пламен Йоцов
	
У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията № КИ-078 от 05.03.2024 г. по сигнал с вх. № КПК-3093/22.02.2024 г. на КПК. 
Производството е образувано срещу Кристиана Добрева-Станкова в качеството ѝ на началник на Регионално управление на образованието (РУО) С.
По същество в сигнала се твърди, че съпругът на Станкова – Е. Л. С. е преподавател в Професионална гимназия по механотехника (ПГМ), гр. С. с брутно месечно възнаграждение, достигащо 3 400 лева. Същият е започнал трудовия си стаж в учебното заведение, без да притежава необходимия ценз. Директорката на учебното заведение Т. М. П. през втората половина на 2023 г. е пенсионирана, но въпреки това продължава да изпълнява функциите на директор, поради близката ѝ връзка с Кристиана Станкова. Професионалната гимназия печели процедура между други учебни заведения в Област С. за изграждане на „Център за високи постижения“, финансиран със средства по Националния план за възстановяване и устойчивост в рамките на Процедурата „Изграждане на центрове за високи постижения в професионалното обучение“. Общите финансови средства за реализиране на проекта за учебното заведение са на стойност 6 млн. лева. Със Заповед № РД09-3762/01.08.2022 г. министърът на образованието и науката разпорежда на началниците на РУО в страната, да формират работни групи, които да отговарят за подготовка, изготвяне на оценки и подреждане на професионалните гимназии по посочени критерии. Предвид участието на ПГМ, гр. С. е следвало началникът на РУО С. да си направи самоотвод и да прехвърли дейността на заместник или упълномощено лице, за което не са налични данни. Изготвено е писмо до Министерство на образованието и науката (МОН) с вх. № 0520-278/29.09.2022 г., с резултатите от процедурата, като същото е подписано от Кристиана Станкова.
През м. декември 2023 г. Кристиана Станкова е уведомила директорите на училища от Област С., че годишният прием на ученици е спаднал. В тази връзка тя съобщава на ръководствата на СУ „Г. Каравелов“, гр. Ш., СУ „Неофит Рилски“, гр. Т. и на СУ „Г. С. Раковски“, гр. К., че трябва да съкратят по една паралелка в учебните заведения. В същото време Станкова разпорежда в ПГМ, гр. С. да бъде разкрита паралелка – „Електроника, автоматика и транспортни средства“, като първоначално е било предвидено паралелката да бъде открита в Професионална гимназия по електротехника и електроника „М. Кюри“, гр. С. 
Значителна част от учениците в гимназията не посещават учебни часове, като е констатирано, че са пребивавали извън страната през учебната 2022/2023 г., а в действителност не са им отчетени отсъствия в електронния дневник. Учебното заведение придобива значителни финансови активи, чрез делегиран бюджет, както и кандидатства и печели финансиране и съфинансиране по различни национални и европейски проекти/програми.
Спрямо ПГМ, гр. С. за учебната 2022/2023 г. е извършена една единствена проверка от РУО С., като заповедта за конкретната проверка на гимназията е разпоредена и подписана от Станкова. Не са констатирани нарушения. Счита се, че е налице конфликт на интереси при изпълнение на служебните задължения на Кристиана Добрева-Станкова, в качеството ѝ на началник на РУО С., тъй като не е направен самоотвод или възлагане на други длъжностни лица на задачи свързани с контрола и проверката на ПГМ, гр. С.
Към сигнала са приложени копие на писмо до МОН с вх. № 0520-278/26.09.2022 г., подписано от Кристиана Станкова, относно класиране на професионални гиманзии за проекта „Център за високи постижения“ и контролна дейност на РУО С. за учебната 2022/2023 година.
С писмо вх. № КПК-3093-2/27.03.2024 г. на КПК от министъра на образованието и науката са получени заверени копия на документи, както следва: Заповед № РД-10-1508 от 18.11.2021 г. на министъра на образованието и науката; Длъжностна характеристика за длъжността „началник на РУО“; Заповед № РД09-3762/01.08.2022 г. на министъра на образованието и науката и приложение към нея; Писмо с изх. № 9105-333/14.09.2022 г. на заместник-министъра на образованието и науката и приложения към него; Писмо с изх. № РД-12-1671/06.09.2022 г. от началника на РУО С. до заместник-министъра на образованието и науката и приложения към него; Заповед № РД-09-5080/11.10.2022 г. на министъра на образованието и науката; Доклад от заместник-министъра на образованието и науката с изх. № 80-670/07.11.2022 г. на МОН; Протокол от дейността на работна група, създадена със Заповед № РД-09-5080/11.10.2022 г. на министъра на образованието и науката и приложения към него; Заповед № РД-09-5599/15.11.2022 г. на министъра на образованието и науката и приложения към нея; Заповед № РД-09-4686/26.09.2022 г. на министъра на образованието и науката и План за дейността на РУО С. за учебаната 2022/2023 г. с изх. № КМД-01-152/09.09.2022 г. на РУО С.
Допълнително, с писмо вх. № КПК-3093-4/30.04.2024 г. на КПК от началника на РУО С. са получени заверени копия на следните документи: Трудов договор № ЧР-03-132/26.11.2018 г.; Заповед № РД-18-1/22.08.2019 г.; Допълнително споразумение № ЧР-03-66/02.02.2021 г. към трудов договор; Заповед № РД-14-126/11.05.2021 г. на М. Ч., началник на РУО С. и приложен комплект от 3 бр. документи във връзка с допълнително трудово възнаграждение (ДТВ) на Т. П., изпратени с писмо с изх. № РД-05-309/10.05.2021 г.; Заповед № РД-14-245/27.07.2021 г. на М. Ч., началник на РУО С. и приложен комплект от 4 бр. документи във връзка с ДТВ на Т. П., изпратени с писмо с изх. № РД-05-478/07.07.2021 г.; Заповед № РД-14-311/13.09.2021 г. на Б. А., началник на РУО С. и приложен комплект от 3 бр. документи във връзка с ДТВ на Т. П., изпратени с писмо с изх. № РД-05-564/09.09.2021 г.; Заповед № РД-14-319/26.10.2021 г. на Б. А., началник на РУО С. и приложени 2 бр. заповеди на Т. П. за ДТВ на лицата от педагогическия и от непедагогическия персонал; Заповед № РД-14-545/09.12.2021 г. на Кристиана Добрева-Станкова, началник на РУО С. и приложен комплект от 3 бр. документи във връзка с ДТВ на Т. П., изпратени с писмо с изх. № РД-05-145/08.12.2021 г.; Заповед № РД-14-602/16.12.2021 г. на Кристиана Добрева-Станкова, началник на РУО С. и приложен комплект от 3 бр. документи във връзка с ДТВ на Т. П., изпратени с писмо с изх. № РД-05-165/15.12.2021 г.; Заповед № РД-14-601/16.12.2021 г. на Кристиана Добрева-Станкова, началник на РУО - С., за изплащане на допълнително трудово възнаграждение на Т. П., директор на ПГМ - С. и приложен комплект от 3 бр. документи във връзка с ДТВ на Т. П., изпратени с писмо с изх. № РД-05-166/15.12.2021 г.; Заповед № РД-14-158/26.05.2022 г. на Кристиана Добрева-Станкова, началник на РУО С. и приложени 2 бр. документи на Т. М. П.; Допълнително споразумение № ЧР-03-30/26.05.2022 г. към трудов договор; Заповед № РД-14-265/24.05.2022 г. на Кристиана Добрева-Станкова, началник на РУО С. и приложени 5 бр. документи на Т. М. П.; Предизвестие за прекратяване на трудов договор на Т. М. П. с изх. № РД-12-1306/05.07.2022 г. на РУО С.; Заповед на Кристиана Добрева-Станкова, началник на РУО С.; Заявление на Т. М. П. с вх. № ЧР-13-270/02.09.2022 г.; Трудов договор № ЧР-03-120/02.09.2022 г. на Т. П.; Заповед № РД-14-388/15.09.2022 г. на Кристиана Добрева-Станкова, началник на РУО С. и приложени 2 бр. документи на Т. М. П.; Допълнително споразумение № ЧР-03-169/27.09.2022 г. към трудов договор; Заповед № РД-14-441/27.10.2022 г. на Кристиана Добрева-Станкова, началник на РУО С. и приложен комплект от 3 бр. документи във връзка с ДТВ на Т. П., изпратени с писмо с изх. № РД-05-056/25.10.2022 г.; Заповед № РД-14-463/07.11.2022 г. на Кристиана Добрева-Станкова, началник на РУО С. и приложени 2 бр. документи на Т. М. П.; Заповед № РД-14-620/13.12.2022 г. на Кристиана Добрева-Станкова, началник на РУО С. и приложен комплект от 4 бр. документи във връзка с ДТВ на Т. П., изпратени с писмо с изх. № РД-05-139/12.12.2022 г.; Заповед № РД-14-623/13.12.2022 г. на Кристиана Добрева-Станкова, началник на РУО С. и приложени 3 бр. документи на Т. М. П.; Допълнително споразумение № ЧР-03-247/23.12.2022 г. към трудов договор; Заповед № РД-14-169/18.05.2023 г. на Кристиана Добрева-Станкова, началник на РУО С. и приложени 2 бр. документи на Т. М. П.; Заповед № РД-14-221/05.07.2023 г. на Кристиана Добрева-Станкова, началник на РУО С. и приложени 5 бр. документи на Т. М. П.; Заповед № РД-14-311/12.09.2023 г. на Кристиана Добрева-Станкова, началник на РУО С. и приложени 2 бр. документи на Т. М. П.; Допълнително споразумение № ЧР-03-104/21.09.2023 г. към трудов договор; Заповед № РД-14-432/31.10.2023 г. на Кристиана Добрева-Станкова, началник на РУО С. и приложени 2 бр. документи на Т. М. П.; Заповед № РД-14-472/03.11.2023 г. на Кристиана Добрева-Станкова, началник на РУО С. и приложени 2 бр. документи на Т. М. П.; Заповед № РД-14-545/12.12.2023 г. на Кристиана Добрева-Станкова, началник на РУО С. и приложен комплект от 4 бр. документи във връзка с ДТВ на Т. П., изпратени с писмо с изх. № РД-05-133/08.12.2023 г.; Заповед № РД-14-570/12.12.2023 г. на Кристиана Добрева-Станкова, началник на РУО С. и приложени 4 бр. документи на Т. М. П.; Допълнително споразумение № ЧР-03-3/03.01.2024 г. към трудов договор; Заповед № РД-14-81/07.03.2024 г. на Кристиана Добрева-Станкова, началник на РУО С. и приложени 2 бр. документи на Т. М. П.; Допълнително споразумение № ЧР-03-58/07.03.2024 г. към трудов договор; Допълнително споразумение № ЧР-03-92/20.03.2024 г. към трудов договор; Заповед № РД-09-716/07.05.2021 г. на Т. П., директор на ПГМ С., за ДТВ на персонала, включително на Е. Л. С. под № 27; Заповед № РД-09-885/07.09.2021 г. на Т. П., директор на ПГМ С.; Заповед № РД-09-172/18.10.2021 г. на Т. П., директор на ПГМ С.; Заповед № РД-09-270/07.12.2021 г. на Т. П., директор на ПГМ С.; Заповед № РД-09-368/14.12.2021 г. на Т. П., директор на ПГМ С.; Заповед № РД-09-367/14.12.2021 г. на Т. П., директор на ПГМ С.; Заповед № РД-09-889/10.05.2022 г. на Т. П., директор на ПГМ С.; Заповед № РД-09-1057/05.09.2022 г. на Т. П., директор на ПГМ С.; Заповед № РД-09-117/10.10.2022 г. на Т. П., директор на ПГМ С.; Заповед № РД-09-552/08.12.2022 г. на Т. П., директор на ПГМ С.; Заповед № РД-09-550/08.12.2022 г. на Т. П., директор на ПГМ С.; Заповед № РД-09-551/08.12.2022 г. на Т. П., директор на ПГМ С.; Заповед № РД-09-944/05.05.2023 г. на Т. П., директор на ПГМ С.; Заповед № РД-09-1095/07.09.2023 г. на Т. П., директор на ПГМ С.; Заповед № РД-09-149/10.10.2023 г. на Т. П., директор на ПГМ С.; Заповед № РД-09-474/01.12.2023 г. на Т. П., директор на ПГМ С.; Заповед № РД-09-472/01.12.2023 г. на Т. П., директор на ПГМ С.; Заповед № РД-09-473/01.12.2023 г. на Т. П., директор на ПГМ С.; Писмо № 9105-333/14.09.2022 г. от заместник-министъра на образованието и науката до началниците на регионалните управления на образованието; Писмо № РД-13-2287/16.09.2022 г. на началника на РУО С.; Заповед № РД-14-399/20.09.2022 г. на началника на РУО С.; Чек-лист за оценка на професионалните гимназии – 8 броя; Протокол № КМД-01-170/26.09.2022 г. от заседание на работна група за определяне на професионална гимназия, която да получи статут на Център за високи постижения в професионалното образование и обучение; Списък на професионалните гимназии съгласно Методология за определяне на професионални гимназии, които да получат статут на центрове за високи постижения в професионалното образование и обучение – област С.; Писмо № РД-12-1671/26.09.2022 г. от началника на РУО С.; Заповед № РД 09-5599/15.11.2022 г. на министъра на образованието и науката; Писмо № РД-13-201/16.01.2023 г. на началника на РУО С.; Писмо № 9105-273/05.12.2023 г. на министъра на образованието и науката до началниците на регионалните управления на образованието; Писмо № РД-13-3547/11.12.2023 г. на началника на РУО С. до директорите на основни, обединени и средни училища, профилирани и професионални гимназии в област С.; Писмо № РД-12-1968/13.12.2023 г. от началника на РУО С. до областния управител на област С.; Писмо № РД-12-1980/14.12.2023 г. от началника на РУО С. до кмета на община С.; Писмо № РД-12-1972/13.12.2023 г. от началника на РУО С. до директора на дирекция „Бюро по труда“ – С.; Писмо № РД-12-1977/14.12.2023 г. от началника на РУО С. до работодателски организации; Предложение на директора на ПГМ С. № РД-05-156/09.01.2023 г.; Заповед № РД-14-94/10.04.2023 г. на началника на РУО С.; Заповед № РД-14-336/14.09.2023 г. на началника на РУО С.; Писмо № РД-05-143/15.12.2023 г. на Т. П., директор на ПГМ С.; Заповед № РД-22-3/05.01.2024 г. на началника на РУО С.; Констативен протокол № КМД-03-3/10.01.2024 г. от извършена проверка в ПГМ С.; Доклад № КМД-01-4/10.01.2024 г. след извършена проверка в ПГМ С.; Предложение на директора на ПГМ С.; Заповед № РД-14-136/03.04.2024 г. на началника на РУО С.; Заповед № РД-22-13/04.02.2021 г. на М. Ч., началник на РУО С.; Констативен протокол № КМД-03-17/12.03.2021 г.; Доклад № КМД-01-58/12.03.2021 г.; Писмо № 0520-204/13.05.2022 г. на МОН; 3аповед № РД-22-45/13.05.2022 г. на Кристиана Добрева-Станкова, началник на РУО С.; Констативен протокол № КМД-03-60/16.05.2022 г.; Доклад № КМД-01-88/16.05.2022 г. до началника на РУО С.; Доклад № РД-12-1009/16.05.2022 г. от началника на РУО С.; Отговор № РД-12-1007/16.05.2022 г. на началника на РУО С.; Заповед № РД-22-48/25.05.2022 г. на Кристиана Добрева-Станкова, началник на РУО С.; Констативен протокол № КМД-03-65/07.06.2022 г.; Доклад № КМД-01 -98/08.06.2022 г. до началника на РУО С.; Заповед № РД-22-80/12.12.2022 г. на Кристиана Добрева-Станкова, началник на РУО С.; Констативен протокол № КМД-03-98/21.12.2022 г.; Доклад № КМД-01-221/21.12.2022 г. до началника на РУО С.; Заповед № РД-22-20/30.01.2024 г. на Кристиана Добрева-Станкова, началник на РУО С.; Констативен протокол № КМД-03-21/09.02.2024 г.; Доклад № КМД-01 -45/12.02.2024 г. до началника на РУО С.; Заповед № РД-22-3/05.01.2024 г. на началника на РУО С.; Констативен протокол № КМД-03-3/10.01.2024 г.; Доклад № КМД-01-4/10.01.2024 г. до началника на РУО С.; Контролен лист за проверка на място от 22.06.2021 г.; Карта за проверка на място № КМД-06-03/18.01.2022 г.; Контролен лист за проверка на място № КМД-06-04/18.01.2022 г.; Контролен лист за проверка на място от 10.03.2022 г.; Карта за проверка на място от 25.07.2022 г.; Контролен лист за проверка на място от 27.02.2023 г. и Протокол за мониторинг № КМД-05-35/16.05.2023 година.
Служебно са извършени справки в Регистър НБД „Население“ и в Търговския регистър и регистър на юридическите лица с нестопанска цел (ТРРЮЛНЦ).
С Покана изх. № КПК-3093-5/30.07.2024 г. на КПК, Кристиана Добрева-Станкова е поканена на изслушване във връзка с образуваното срещу нея производство за установяване на конфликт на интереси на 12.08.2024 г. от 10:30 часа. На датата, насрочена за изслушване, Станкова, както и нейният представител – адв. С. М. Р. от Адвокатска колегия С., се запознаха със събраните по административната преписка материали, което е удостоверено с декларации от същата дата.
Кристиана Добрева-Станкова е изслушана по реда на чл. 90, ал. 5 от ЗПК на заседание на Комисията, проведено на 12.08.2024 г., на което се яви лично и с адвокат С. Р. По време на изслушването, обективирано в Протокол № 53 от 12.08.2024 г. с вътр. № КПК-РД-04-124 от 20.08.2024 г. на КПК, Станкова поясни, че съпругът ѝ има необходимите документи и отговаря на условията за заемане на длъжността „учител“ в ПГМ. Заяви, че не знае каква точно заплата взима той, но тя е такава каквато и на всички старши учители в това училище. Вече дори със сигурност има и хора, които получават по-високо възнаграждение от него, тъй като той има малко прослужено време – около 17 години и процентът му за прослужено време е малък. 
За Центъра за високи постижения, единственото ѝ задължение е било да определи работна група, която на практика окомплектова самооценките на училищата и ги изпраща към МОН, където вече има друга работна група, определена със заповед на министъра, която преглежда документите и решава всъщност кои училища да предложи на министъра, които той утвърждава вече със заповед. Не счита, че в случая е нарушила закона.
Станкова поясни, че държавният план-прием се реализира по целеви стойности, които се спускат от МОН. Регионалното управление е длъжно да се съобрази с тях. Писма не са изпращани до тези директори на училища, които са цитирани в сигнала.
По отношение на твърденията за разкрита нова паралелка „Електроника, автоматика и транспортни средства“, то такава паралелка с такава специалност няма, като са приложили документи, от които това е видно. 
Адвокат Р. допълни, че голяма част от материалите, които са изпратени и са по преписката, всъщност обосновават по-скоро извод за това, че данните, изнесени в сигнала, обективно не са верни.
Станкова поясни, че не е извършена само една проверка в ПГМ, а са извършени поне 6 или 7. По отношение на директора на ПГМ – Т. П., то тя действително е пенсионер, но тъй като действието на Наредбата за конкурсите е спряно от Върховния административен съд, съгласно писмо от МОН са спрени обявените конкурси и интервютата с кандидатите. Най-разумното за Станкова решение било да остави на поста човек, който познава училището, защото не е имало яснота за какъв период от време става въпрос. Счита, че нейното решение като ръководител е целесъобразно. В момента отново тече конкурсна процедура и ПГМ също е сред тези училища, за които ще има конкурс.
В предоставения седемдневен срок, в Комисията е постъпило Писмо с вх. № КПК-3093-8/16.08.2024 г. на КПК от Кристиана Добрева-Станкова с приложени към него Заповеди № РД-16-1/05.07.2022 г. и № РД-16-37/11.07.2024 г. на началника на РУО С. за обявяване на конкурси за заемане на длъжността „директор“ в училища на територията на област С.. 

След като обсъди събраните в хода на административното производство доказателства, Комисията установи следното от фактическа страна:

Сигнал с вх. № КПК-3093/22.02.2024 г. на КПК е подаден от държавен орган.
Кристиана Добрева-Станкова е назначена като началник на РУО С. за неопределен срок със Заповед № РД 10-1508/18.11.2021 г. на министъра на образованието и науката. На 18.11.2021 г. ѝ е връчена длъжностна характеристика за длъжността.
От извършена справка в НБД „Население“ се установи, че Е. Л. С. е съпруг на Кристиана Станкова. Не се установи между последната и Т. М. П. да е налице родствена връзка.
От извършена справка в ТРРЮЛНЦ по партидата на Кристиана Станкова се установи, че същата е член на Управителния съвет на Сдружение „***“, ЕИК: ***. Сдружението е определено за извършване на дейност в обществена полза. Не се установи Станкова да участва в търговски дружества под каквато и да е форма.

Релевантен за производството съгласно чл. 91 от ЗПК (три години преди датата на образуване на производството), е периодът от месец март 2021 г. до настоящия момент.

Видно от представените по преписката документи, Т. П. заема длъжността директор на ПГМ, гр. С. съгласно Трудов договор № ЧР-03-132/26.11.2018 г., сключен между нея и тогавашния началник на РУО С. – Б. А. След назначаването на Кристиана Станкова за началник на РУО С., и в цитирания по-горе период, тя е сключила с Т. П. допълнителни споразумения към трудовия ѝ договор № ЧР-03-285/23.12.2021 г. и № ЧР-03-30/26.05.2022 година.  
С изх. № РД-12-1306/05.07.2022 г. на РУО С., Станкова е изпратила на Т. П. предизвестие за прекратяване на трудовия ѝ договор поради придобиване право на пенсия за осигурителен стаж и възраст, като е посочено, че същият ще бъде прекратен след изтичане на двумесечен срок, който започва да тече от 06.07.2022 година. Със Заповед № РД-15-7/02.09.2022 г. на Кристиана Станкова е наредено изплащане на обезщетения поради придобиване право на пенсия за осигурителен стаж и възраст на П. 
На 02.09.2022 г. Т. П. е подала Заявление с вх. № ЧР-13-270 на РУО С., с което моли да бъде назначена на длъжността „директор“ на ПГМ, гр. С., считано от 05.09.2022 г. до заемане на длъжността въз основа на конкурс. На заявлението Станкова е поставила резолюция „Да! Считано от 05.09.2022 г.“. Между двете е сключен Трудов договор № ЧР-03-120/02.09.2022 г., към който са подписани допълнителни споразумения № ЧР-03-169/27.09.2022 г., № ЧР-03-247/23.12.2022 г., № ЧР-03-104/21.09.2023 г., № ЧР-03-3/03.01.2024 г., № ЧР-03-58/07.03.2024 г. и № ЧР-03-92/20.03.2024 година. Всички допълнителни споразумения са подписани от Кристиана Станкова в качеството ѝ на началник на РУО С.
Кристиана Станкова е подписала по отношение на Т. П. и заповеди № РД-14-545/09.12.2021 г., № РД-14-602/16.12.2021 г., № РД-14-601/16.12.2021 г., № РД-14-158/26.05.2022 г., № РД-14-265/24.05.2022 г., № РД-14-388/15.09.2022 г., № РД-14-441/27.10.2022 г., № РД-14-463/07.11.2022 г., № РД-14-620/13.12.2022 г., № РД-14-623/13.12.2022 г., № РД-14-169/18.05.2023 г., № РД-14-221/05.07.2023 г., № РД-14-311/12.09.2023 г., № РД-14-432/31.10.2023 г., № РД-14-472/03.11.2023 г., № РД-14-545/12.12.2023 г. и № РД-14-570/12.12.2023 г. за изплащане на ДТВ на директора на ПГМ, гр. С.. 

Не са предоставени и не се установиха документи, от които да се установява, че Кристиана Станкова е упражнила свои правомощия по служба във връзка с трудовоправните отношения между Е. С. и ПГМ, гр. С. 

По отношение на определянето на ПГМ, гр. С. за Център за високи постижения в професионалното образование и обучение (ЦВП в ПОО) се установи следното от фактическа страна:
От заместник-министъра на образованието и науката е изпратено писмо с изх. № 9105-333/14.09.2022 г. на МОН до началниците на регионалните управления на образованието относно определяне на професионални гимназии, които да получат статут на центрове за високи постижения в професионалното обучение. Съгласно писмото, в рамките на Инвестиционен проект 2 „Модернизация на образователна инфраструктура“ на Националния план за възстановяване и устойчивост е предвидено да се модернизират и оборудват двадесет и четири професионални гимназии в съответствие с най-високите технологични изисквания, които да се превърнат в ЦВП в ПОО. В тази връзка с писмото е изпратена утвърдена със Заповед № РД09-3762/01.08.2022 г. на министъра на образованието и науката Методология за определяне на професионални гимназии, които да получат статут на ЦВП в ПОО (Методологията). В тази връзка, Кристиана Станкова изпраща получените материали на директорите на професионалните гимназии от Област С. с писмо изх. № РД-13-2287/16.09.2022 г. на РУО С.. Станкова е подписала Заповед № РД-14-399/20.09.2022 г., с която определя работна група със задача да организира подготовката, оценяването и подреждането на професионалните гимназии в Област С. при стриктно спазване на методическите указания от МОН. Видно от Протокол № КМД 01-170/26.09.2022 г. от заседание на работната група, на 23.09.2022 г. същата е поставила ПГМ, гр. С. на първо място сред професионалните гимназии в областта с 262 точки. С писмо, изх. № РД-12-1671/26.09.2022 г. на РУО С., Кристиана Станкова предоставя информация на заместник-министъра на образованието и науката във връзка с дадените указания, като предоставя и копия на чек-листовете за оценка на професионалните гимназии, подписани от членовете на работната група, както и списък с подредените в низходящ ред според получената комплексна оценка училища. Със своя Заповед № РД09-5599/15.11.2022 г., министърът на образованието и науката утвърждава списък с 28 професионални гимназии, които да получат статут ЦВП в ПОО съгласно Приложение 1 към заповедта, където под т. 26 е посочена ПГМ, гр. С.. С писмо изх. № РД-13-201/16.01.2023 г. на РУО С., Кристиана Станкова уведомява директора на ПГМ, гр. С. – Т. П., за заповедта на министъра на образованието и науката.

За учебната 2023/2024 г. директорът на ПГМ, гр. С. е представил на РУО С. предложение с изх. № РД-05-156/09.01.2023 г. за утвърждаване на 4 паралелки, дневна форма на обучение или дуална система, по държавен план-прием в VIII клас, както следва:
· 1 паралелка с 26 ученици по професия „Техник на транспортна техника“, специалност „Автотранспортна техника“;
· 1 паралелка с 26 ученици по професия „Техник на транспортна техника“, специалност „Автомобилна мехатроника“;
· 1 паралелка с 26 ученици по професия „Техник на подемно-транспортна техника“, специалност „Подемно-транспортна техника, монтирана на пътни транспортни средства“;
· 0,5 паралелка с 13 ученици по професия „Техник-технолог в дървообработването“, специалност „Мебелно производство“;
· 0,5 паралелка с 13 ученици по професия „Машинен техник“, специалност „Машини и системи с ЦПУ“.
Със Заповед № РД-14-94/10.04.2023 г. на началника на РУО С. е утвърден държавният план-прием за учебната 2023/2024 г. в област С. за V и за VIII клас, включително паралелките, предложени от ПГМ, гр. С. – сред тях няма паралелка „Електроника, автоматика и транспортни средства“. Със Заповед № РД-14- 336/14.09.2023 г. на началника на РУО С. е утвърден осъщественият държавен план-прием в VIII клас по училища за паралелките за професионална подготовка в професионалните гимназии, в средните и обединените училища и за паралелките за профилирана подготовка в профилираните гимназии и средните училища в област С.. Реализиран е предложеният план-прием на ПГМ, гр. С. и съответно в заповедта на началника на РУО С. са включени предложените 4 паралелки.
Предложението на ПГМ, гр. С. за държавен план-прием в VIII клас през учебната 2024/2025 г. включва същия брой паралелки, както приема през 2023/2024 учебна година, а именно 4 паралелки, дневна форма на обучение или дуална система, както следва:
· 1 паралелка с 26 ученици по професия „Техник на транспортна техника“, специалност „Автотранспортна техника“;
· 1 паралелка с 26 ученици по професия „Техник на транспортна техника“, специалност „Електрически превозни средства“;
· 1 паралелка с 26 ученици по професия „Техник на подемно-транспортна техника“, специалност „Подемно-транспортна техника, монтирана на пътни транспортни средства“;
· 0,5 паралелка с 13 ученици по професия „Техник-технолог в дървообработването“, специалност „Мебелно производство“;
· 0,5 паралелка с 13 ученици по професия „Машинен техник“, специалност „Машини и системи с ЦПУ“.
Със Заповед № РД-14-136/03.04.2024 г. на началника на РУО С. е утвърден държавният план-прием за учебната 2023/2024 г. в област С. за V и за VIII клас, включително посочените паралелки, предложени от ПГМ, гр. С. – сред тях няма паралелка „Електроника, автоматика и транспортни средства“.

Установи се, че Кристиана Добрева-Станкова е подписала Доклад с изх. № РД-12-1009/16.05.2022 г. на РУО С. до директора на дирекция „Организация и контрол“ в МОН относно резултатите от проверка в ПГМ, гр. С. по сигнал, постъпил в МОН. За резултатите от проверката е уведомен и подателят на сигнала с писмо изх. № РД-12-1007/16.05.2022 г. на РУО С. от Кристиана Станкова. Проверката не е констатирала нарушения, като е посочено, че РУО С. ще продължи да наблюдава и да осъществява контрол на изпълнението на функциите на директора на училището.
Със своя Заповед № РД-22-48/25.05.2022 г., Кристиана Станкова определя експерт, който да извърши текуща проверка в ПГМ, гр. С. на тема: „Организация и провеждане на задължителния държавен изпит за придобиване на професионална квалификация, сесия май-юни 2022 г.“. Не са констатирани нарушения от извършената проверка.
Със своя Заповед № РД-22-80/12.12.2022 г., Кристиана Станкова определя експерт, който да извърши тематична проверка в ПГМ, гр. С. на тема: „Прилагане и изпълнение на ДОС за системата за оценяване в училища, осъществяващи професионално образование“. Не са констатирани нарушения от извършената проверка.
Със своя Заповед № РД-22-3/05.01.2024 г., Кристиана Станкова определя експерти, които да извършат проверка в ПГМ, гр. С. относно условията за осъществяване на обучение по нова професия от професионално направление 525 „Моторни превозни средства, кораби, въздухоплавателни средства“, професия 525010 „Техник на транспортна техника“, специалност 5250104 „Електрически превозни средства – без интензивно и без разширено изучаване на чужд език“, трета степен на професионална квалификация, дуална система на обучение, прием след завършено основно образование, една паралелка, за учебната 2024/2025 година. Не са констатирани нарушения от извършената проверка.
Със своя Заповед № РД-22-20/30.01.2023 г., Кристиана Станкова назначава комисия, която да извърши текуща проверка в ПГМ, гр. С. на тема: „Контрол по присъствието на учениците в училище и предприети мерки от училищното ръководство за тяхното трайно задържане“. Констатирани са отсъствия на ученици и са отправени препоръки към ръководството на училището.
  
Въз основа на така изяснената фактическа обстановка Комисията за противодействие на корупцията установи  следното от правна страна:

           За да е осъществен конфликт на интереси по смисъла на чл. 52 от ЗПКОНПИ (отм.), респ. чл. 70 от ЗПК, следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.), респ. в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Съгласно чл. 54 от ЗПКОНПИ (отм.) облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие, а според чл. 72 от ЗПК е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
 В качеството си на началник на РУО С., Кристиана Добрева-Станкова е лице, заемащо публична длъжност по чл. 6, ал. 1, т. 23 от ЗПК и компетентна да се произнесе относно наличието или липсата на конфликт на интереси по отношение на нея е Комисията за противодействие на корупцията.
При наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
Установената връзка между Е. С. и Кристиана Добрева-Станкова – съпруг и съпруга, обосновава и наличието на свързаност помежду им по смисъла на § 1, т. 15, б. „а“ от ДР на ЗПКОНПИ (отм.), респ. § 1, т. 9, б. „а“ от ДР на ЗПК.
Липсата на родствена връзка между Станкова и Т. П. от друга страна обосновава липсата на свързаност между тях по смисъла на § 1, т. 15, б. „а“ от ДР на ЗПКОНПИ (отм.), респ. § 1, т. 9, б. „а“ от ДР на ЗПК.
С оглед на факта, че не се установи Кристиана Станкова и Т. П. да участват съвместно в капитала на търговски дружества или в органи на управление и/или контрол на такива, както и на юридически лица с нестопанска цел, не се обосновава и свързаност помежду им поради икономически зависимости по смисъла на § 1, т. 15, б. „б“ от ДР на ЗПКОНПИ (отм.), респ. § 1, т. 9, б. „б“ от ДР на ЗПК.

От получените по административната преписка документи се установи, че съпругът на Кристиана Станкова – Е. С., е преподавател в ПГМ, гр. С. Не се установи обаче Станкова да е упражнила свои правомощия по служба, касаещи неговото трудово правоотношение с професионалната гимназия. Съгласно чл. 31, ал. 1, т. 13 и т. 30 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти директорът на държавно и общинско училище сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда, контролира и отговаря за правилното водене, издаване и съхраняване на документите в институцията. 
От изложеното следва, че в конкретния случай е налице само една от предпоставките за „конфликт на интереси“ по отношение на Кристиана Добрева-Станкова, в качеството ѝ на началник на РУО С. – лице, заемащо публична длъжност. Не се установи последната да е упражнила свое правомощие по служба, от което да се обосновава наличието на частен интерес. Липсата на упражнени правомощия по служба и частен интерес на лицето, заемащо публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПКОНПИ (отм.), респ. от ЗПК, съответно и възможността за възникване на конфликт на интереси.

По отношение на Т. П. – директор на ПГМ, гр. С., както и на самата професионална гимназия, се установи, че Кристиана Добрева-Станкова е упражнила правомощия по служба в релевантния за производството период като е подписала допълнителни споразумения № ЧР-03-285/23.12.2021 г., № ЧР-03-30/26.05.2022 г., № ЧР-03-169/27.09.2022 г., № ЧР-03-247/23.12.2022 г., № ЧР-03-104/21.09.2023 г., № ЧР-03-3/03.01.2024 г., № ЧР-03-58/07.03.2024 г. и № ЧР-03-92/20.03.2024 г., Трудов договор № ЧР-03-120/02.09.2022 г., заповеди № РД-14-545/09.12.2021 г., № РД-14-602/16.12.2021 г., № РД-14-601/16.12.2021 г., № РД-14-158/26.05.2022 г., № РД-14-265/24.05.2022 г., № РД-14-388/15.09.2022 г., № РД-14-441/27.10.2022 г., № РД-14-463/07.11.2022 г., № РД-14-620/13.12.2022 г., № РД-14-623/13.12.2022 г., № РД-14-169/18.05.2023 г., № РД-14-221/05.07.2023 г., № РД-14-311/12.09.2023 г., № РД-14-432/31.10.2023 г., № РД-14-472/03.11.2023 г., № РД-14-545/12.12.2023 г., № РД-14-570/12.12.2023 г., № РД-15-7/02.09.2022 г., № РД-14-399/20.09.2022 г., № РД-14-94/10.04.2023 г., № РД-14- 336/14.09.2023 г. и № РД-14-136/03.04.2024 г. на РУО С., писма с изх. № РД-12-1306/05.07.2022 г., № РД-13-2287/16.09.2022 г., № РД-12-1671/26.09.2022 г., № РД-13-201/16.01.2023 г. и № РД-12-1007/16.05.2022 г. на РУО С., Доклад с изх. № РД-12-1009/16.05.2022 г. на РУО С. и е поставила  резолюция „Да! Считано от 05.09.2022 г.“ върху Заявление с вх. № ЧР-13-270/02.09.2022 г. на РУО С.. Горепосочените правомощия обаче са упражнени при липсата на частен интерес за Станкова или за свързано с нея лице, с оглед неустановената свързаност между нея и Т. П.
От събраните по производството доказателства и с оглед твърденията, че съпругът ѝ е преподавател в ПГМ, гр. С., не се установи Кристиана Добрева-Станкова да е поставяла гимназията в по-благоприятно положение спрямо останалите учебни заведения от този вид в района. Установи се, че в периода 2022-2024 г. са извършени 5 проверки със заповеди № РД-22-48/25.05.2022 г., № РД-22-80/12.12.2022 г., № РД-22-3/05.01.2024 г. и № РД-22-20/30.01.2023 г. на Кристиана Добрева-Станкова от страна на РУО С., като 4 от тях са приключили с констатация за липса на нарушения, а по 1 от проверките са отправени препоръки за отстраняване на нередности.
В случая са налице само две от предпоставките за „конфликт на интереси“ по отношение на Кристиана Добрева-Станкова, в качеството ѝ на началник на РУО С. – лице, заемащо публична длъжност и упражнени от лицето правомощия по служба. Не се установи обаче да е налице частен интерес от упражнените правомощия. Липсата на частен интерес на лицето, заемащо публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПКОНПИ (отм.), респ. от ЗПК, съответно и възможността за възникване на конфликт на интереси.
Изложеното от Кристиана Добрева-Станкова по време на нейното изслушване се потвърди и съвпада изцяло с представените по административната преписка документи и събраната инфомация.

Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия по служба и липсата на частен интерес за Кристиана Добрева-Станкова или за свързано с нея лице, в качеството ѝ на началник на РУО С..
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията

РЕШИ:
[bookmark: _xze70niaa6el]
НЕ УСТАНОВЯВА конфликт на интереси по отношение на Кристиана Добрева-Станкова с ЕГН: ***, началник на Регионално управление на образованието С. и лице, заемащо публична длъжност по смисъла на чл. 6, ал. 1, т. 23 от ЗПК, във връзка с трудовото правоотношение между Е. С. – неин съпруг, и Професионална гимназия по механотехника, гр. С. за периода от месец март 2021 г. до настоящия момент, поради липсата на упражнени правомощия по служба.

НЕ УСТАНОВЯВА конфликт на интереси по отношение на Кристиана Добрева-Станкова с ЕГН: ***, началник на Регионално управление на образованието С. и лице, заемащо публична длъжност по смисъла на чл. 6, ал. 1, т. 23 от ЗПК, във връзка с подписани от нея допълнителни споразумения № ЧР-03-285/23.12.2021 г., № ЧР-03-30/26.05.2022 г., № ЧР-03-169/27.09.2022 г., № ЧР-03-247/23.12.2022 г., № ЧР-03-104/21.09.2023 г., № ЧР-03-3/03.01.2024 г., № ЧР-03-58/07.03.2024 г. и № ЧР-03-92/20.03.2024 г., Трудов договор № ЧР-03-120/02.09.2022 г., заповеди № РД-14-545/09.12.2021 г., № РД-14-602/16.12.2021 г., № РД-14-601/16.12.2021 г., № РД-14-158/26.05.2022 г., № РД-14-265/24.05.2022 г., № РД-14-388/15.09.2022 г., № РД-14-441/27.10.2022 г., № РД-14-463/07.11.2022 г., № РД-14-620/13.12.2022 г., № РД-14-623/13.12.2022 г., № РД-14-169/18.05.2023 г., № РД-14-221/05.07.2023 г., № РД-14-311/12.09.2023 г., № РД-14-432/31.10.2023 г., № РД-14-472/03.11.2023 г., № РД-14-545/12.12.2023 г., № РД-14-570/12.12.2023 г., № РД-15-7/02.09.2022 г., № РД-14-399/20.09.2022 г., № РД-14-94/10.04.2023 г., № РД-14- 336/14.09.2023 г., № РД-14-136/03.04.2024 г., № РД-22-48/25.05.2022 г., № РД-22-80/12.12.2022 г., № РД-22-3/05.01.2024 г. и № РД-22-20/30.01.2023 г. на РУО С., писма с изх. № РД-12-1306/05.07.2022 г., № РД-13-2287/16.09.2022 г., № РД-12-1671/26.09.2022 г., № РД-13-201/16.01.2023 г. и № РД-12-1007/16.05.2022 г. на РУО С., Доклад с изх. № РД-12-1009/16.05.2022 г. на РУО С. и поставена  резолюция „Да! Считано от 05.09.2022 г.“ върху Заявление с вх. № ЧР-13-270/02.09.2022 г. на РУО С., поради липсата на неин или са свързано с нея лице частен интерес.

Препис от Решението да се изпрати на Окръжна прокуратура С., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

